Diari Oficial de la Generalitat Valenciana


Sumari del DOGV 3713, del 21-03-2000 (2000/1994)

REIAL DECRET 280/2000, de 25 de febrer, sobre ampliació dels mitjans traspassats a la Comunitat Valenciana pel Reial Decret 1.720/1984, de 18 de juliol, en matèria de patrimoni arquitectònic, control de qualitat en edificació i habitatge.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/2000/02/25/280/dof/vci/html**

### Dades del document

Número de DOGV
:   3713

Data del DOGV
:   21-03-2000

Secció del DOGV
:   I. DISPOSICIONS GENERALS

Número del document
:   2000/1994


Data del document
:   25-02-2000

Organisme emissor
:   Ministeri d'Administracions Públiques

Tipus de document
:   Reial decret

Anàlisi jurídica

 Descriptors 

:   * descentralització
    * patrimoni arquitectònic
    * legislació
    * reglamentació de la construcció
    * competència administrativa

REIAL DECRET 280/2000, de 25 de febrer, sobre ampliació dels mitjans traspassats a la Comunitat Valenciana pel Reial Decret 1.720/1984, de 18 de juliol, en matèria de patrimoni arquitectònic, control de qualitat en edificació i habitatge. [2000/S1994]
  
Els reials decrets 1.720/1984, de 18 de juliol; 1.456/1987, de 16 d'octubre, i 476/1989, de 5 de maig, aprovaren els traspassos de funcions i serveis de l'administració de l'estat a la Comunitat Valenciana en matèria de patrimoni arquitectònic, control de la qualitat d'edificació i habitatge.
  
En la relació de béns, drets i obligacions que es van traspassar no es van incloure determinats mitjans, l'efectiu traspàs dels quals a la Comunitat Valenciana resulta necessari per al desenvolupament i execució de les funcions i serveis assumits per aquesta.
  
El Reial Decret 4.015/1982, de 29 de desembre, determina les normes i el procediment a què han d'ajustar-se els traspassos de funcions i serveis de l'estat a la Comunitat Valenciana.
  
De conformitat amb el que estableix el reial decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta comissió va adoptar, en la reunió del dia 3 de febrer de 2000, l'oportú acord, la virtualitat pràctica del qual exigeix l'aprovació del govern mitjançant reial decret.
  
Per tant, i en compliment del que estableix la disposició transitòria quarta de l'Estatut d'Autonomia de la Comunitat Valenciana, a proposta del ministre d'Administracions Públiques i amb la deliberació prèvia del Consell de Ministres en la reunió del dia 25 de febrer de 2000,
  
DECRETE
  
Article 1
  
S'aprova l'Acord de la Comissió Mixta de Transferències Administració de l'Estat-Comunitat Valenciana prevista en la disposició transitòria quarta de l'Estatut d'Autonomia de la Comunitat Valenciana, adoptat en la reunió del dia 8 de febrer de 2000, pel qual s'amplien els mitjans adscrits als serveis traspassats a la Comunitat Valenciana en virtut del Reial Decret 1.720/1984, de 18 de juliol, en matèria de patrimoni arquitectònic, control de qualitat en edificació i habitatge, i que es transcriu com a annex a aquest reial decret.
  
Article 2
  
Per tant, queden traspassats a la Comunitat Valenciana els béns immobles que figuren identificats en les relacions adjuntes a l'acord de la Comissió Mixta, en els termes i en les condicions que allí s'especifiquen.
  
Article 3
  
El traspàs a què es refereix aquest reial decret serà efectiu a partir del dia assenyalat en l'acord de l'esmentada Comissió Mixta, sense perjudici que el Ministeri de Foment produesca, fins a l'entrada en vigor d'aquest reial decret, si s'escau, els actes administratius necessaris per al manteniment dels serveis en el mateix règim i nivell de funcionament que tingueren en el moment de l'adopció de l'acord.
  
Disposició final única
  
Aquest reial decret entrarà en vigor l'endemà de la publicació en el Boletín Oficial del Estado.
  
Madrid, 25 de febrer de 2000
  
El ministre d'Administracions Públiques
  
ÁNGEL ACEBES PANIAGUA
  
JUAN CARLOS R.
  
Annex
  
Rosa Rodríguez Pascual i Amparo Koninckx Frasquet, secretàries de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, certifiquen:
  
Que en la sessió plenària de la Comissió Mixta, celebrada el dia 8 de febrer de 2000, es va adoptar un acord sobre ampliació dels mitjans adscrits als serveis traspassats a la Comunitat Valenciana pel Reial Decret 1.720/1984, de 18 de juliol, en matèria de patrimoni arquitectònic, control de qualitat d'edificació i habitatge, en els termes que a continuació s'expressen.
  
A) Referència a les normes constitucionals i estatutàries en les quals s'empara l'ampliació de mitjans.
  
La Constitució Espanyola estableix, en l'article 148.1.3ª, que les comunitats autònomes podran assumir competències en matèria d'habitatge.
  
Per la seua banda, l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, i reformat per la Llei Orgànica 5/1994, de 24 de març, en l'article 31.5 i 9 disposa que la Generalitat Valenciana té competència exclusiva en matèria de patrimoni arquitectònic i habitatge.
  
Pels reials decrets 1.720/1984, de 18 de juliol; 1.456/1987, de 16 d'octubre, i 476/1989, de 5 de maig, s'aprovaren els traspassos de funcions i serveis de l'administració de l'estat a la Comunitat Valenciana en matèria de patrimoni arquitectònic, control de la qualitat d'edificació i habitatge.
  
Finalment, la disposició transitòria quarta de l'Estatut d'Autonomia de la Comunitat Valenciana i el Reial Decret 4.015/1982, de 29 de desembre, regulen el funcionament de la Comissió Mixta de Transferències, i també la forma i condicions a què han d'ajustar-se els traspassos de funcions i serveis de l'estat a la Generalitat Valenciana.
  
Sobre la base d'aquestes previsions constitucionals i estatutàries, procedeix efectuar una ampliació dels mitjans que van ser objecte de traspàs en els esmentats reials decrets.
  
B) Béns, drets i obligacions que es traspassen.
  
Es traspassen a la Comunitat Valenciana els béns a què es fa referència en la relació adjunta número 1, en els termes que en aquesta es recullen.
  
En el termini d'un mes des de la publicació del reial decret pel qual s'aprove aquest acord, es firmaran les corresponents actes de lliurament i recepció de documentació i expedients.
  
C) Data d'efectivitat de l'ampliació de mitjans.
  
L'ampliació de mitjans objecte d'aquest acord tindrà efectivitat a partir del dia 1 d'abril de 2000.
  
I, perquè conste, expedim aquest certificat.
  
Madrid, 8 de febrer de 2000.- Les secretàries de la Comissió Mixta: Rosa Rodríguez Pascual i Amparo Koninckx Frasquet.


Còpia Permalink ELI